CELEX: 62016CA0057
Language: hr
Date: 2018-09-04 00:00:00
Title: Predmet C-57/16 P: Presuda Suda (veliko vijeće) od 4. rujna 2018. – ClientEarth protiv Europske komisije (Žalba — Pristup dokumentima institucija Europske unije — Uredba (EZ) br. 1049/2001 — Uredba (EZ) br. 1367/2006 — Izvješće o procjeni učinka, nacrt izvješća o procjeni učinka i mišljenje odbora za procjenu učinka — Zakonodavne inicijative u području zaštite okoliša — Odbijanje pristupa — Otkrivanje dokumenata zatraženih tijekom postupka — Daljnje postojanje pravnog interesa — Izuzeće koje se odnosi na zaštitu postupka odlučivanja koji je u tijeku pred institucijom Unije — Opća pretpostavka)

5.11.2018   
            
            
               HR
            
            
               Službeni list Europske unije
            
            
               C 399/2
            
         
      Presuda Suda (veliko vijeće) od 4. rujna 2018. – ClientEarth protiv Europske komisije
      (Predmet C-57/16 P) (1)
      
      ((Žalba - Pristup dokumentima institucija Europske unije - Uredba (EZ) br. 1049/2001 - Uredba (EZ) br. 1367/2006 - Izvješće o procjeni učinka, nacrt izvješća o procjeni učinka i mišljenje odbora za procjenu učinka - Zakonodavne inicijative u području zaštite okoliša - Odbijanje pristupa - Otkrivanje dokumenata zatraženih tijekom postupka - Daljnje postojanje pravnog interesa - Izuzeće koje se odnosi na zaštitu postupka odlučivanja koji je u tijeku pred institucijom Unije - Opća pretpostavka))
      (2018/C 399/02)
      Jezik postupka: engleski
      
         Stranke
      
      
         Žalitelj: ClientEarth (zastupnici: O. W. Brouwer, J. Wolfhagen i F. Heringa, advocaten)
      
         Druga stranka u postupku: Europska komisija (zastupnici: F. Clotuche-Duvieusart i M. Konstantinidis, u svojstvu agenata)
      
         Intervenijenti u potporu žalitelju: Republika Finska (zastupnici: H. Leppo i M. J. Heliskoski, u svojstvu agenata), Kraljevina Švedska (zastupnici: A. Falk, C. Meyer-Seitz, U. Persson i N. Otte Widgren, u svojstvu agenata)
      
         Izreka
      
      
                  1.
               
               
                  Ukida se presuda Općeg suda Europske unije od 13. studenoga 2015., ClientEarth/Komisija (T-424/14 i T-425/14, EU:T:2015:848).
               
            
                  2.
               
               
                  Poništava se odluka Europske komisije od 1. travnja 2014. kojom se uskraćuje pristup izvješću o procjeni učinka u vezi s nacrtom obvezujućeg instrumenta kojim se određuje strategijski okvir za postupke inspekcije i nadzora na temelju rizika i u vezi sa zakonodavstvom Europske unije o okolišu kao i mišljenju odbora za procjenu učinka.
               
            
                  3.
               
               
                  Poništava se odluka Europske komisije od 3. travnja 2014. kojom se uskraćuje pristup nacrtu izvješća o procjeni učinka u vezi s pristupom pravosuđu u pitanjima okoliša na razini država članica u području okolišne politike Unije i mišljenju odbora za procjenu učinka.
               
            
                  4.
               
               
                  Nalaže se Europskoj komisiji da, uz vlastite troškove, snosi i troškove ClientEartha u prvostupanjskom i žalbenom postupku.
               
            
                  5.
               
               
                  Republika Finska i Kraljevina Švedska snosit će vlastite troškove u žalbenom postupku.
               
            
         (1)  SL C 191, 30. 5. 2016.